Diari Oficial de la Generalitat Valenciana


Sumari del DOGV 7215, del 17-02-2014 (2014/1202)

Notificació de la sentència dictada en el juí verbal número 160/2010.
---------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1202


Organisme emissor
:   Jutjat de Primera Instància Número 1 de Nules

Tipus de document
:   Edicte

Notificació de la sentència dictada en el juí verbal número 160/2010. [2014/1202]  
Salvador Pérez Ibáñez, secretari judicial del Jutjat de Primera Instància i Instrucció número 1 de Nules, faig saber que en este Jutjat se seguix el juí verbal 000160/2010, a instància de Caixa d'Estalvis de València, Castelló i Alacant, contra Exclusivas Castillo-Torres, SL, en què s'ha ordenat la notificació edictal al demandat.  
En el procediment de referència s'ha dictat la resolució que literalment diu així:  
  
«Sentència número 18/2012  
Jutge que la dicta: Jacobo Pin Godos.  
Lloc: Nules.  
Data: 6 de març de 2012.  
Part demandant: Caixa d'Estalvis de València, Castelló i Alacant.  
Advocat/a: -  
Procuradora: Eva M.ª Pesudo Arenós.  
Part demandada: Exclusivas Castillo-Torres, SL.  
Advocat/a: -  
Procurador/a: -  
Objecte del juí: altres verbals.  
Antecedents de fet  
Primer. En data 19 de gener de 2010 va tindre entrada en este Jutjat una demanda de juí verbal a l'empara del que disposa l'article 250, paràgraf 11, de la Llei d'Enjudiciament Civil, legalment interposada per la procuradora senyora Pesudo Arenós, en nom i representació de la Caixa d'Estalvis de València, Castelló i Alacant, Bancaixa, contra la mercantil Exclusivas Castillo-Torres, SL, en reclamació de la resolució per incompliment en el pagament de la mercantil demandada del contracte d'arrendament financer subscrit per les parts i la condemna de la mercantil demandada a la devolució immediata del vehicle industrial marca Iveco, model ML 100E18, amb número de xassís ZCFA1AD1202414174 i matrícula 0010GKE, així com al pagament de les costes del present procediment.  
Segon. Després de donar l'oportú trasllat a la part demandada per un termini de cinc dies per mitjà de la interlocutòria de data 2 de febrer de 2010, esta no va al·legar res respecte d'això.  
Tercer. En la tramitació del present procediment s'han observat i complit les prescripcions legals.  
Fonaments de dret  
Primer. El demandant sol·licita la resolució del contracte d'arrendament financer subscrit entre les parts i que tenia per objecte el vehicle anteriorment esmentat, que fonamenta en l'incompliment per l'entitat demandada de la seua obligació de pagament, i sol·licita, al seu torn, l'entrega immediata del bé.  
La part demandada no formula cap al·legació respecte d'això, a pesar d'haver sigut emplaçada de forma legal.  
Segon. L'article 441 de la Llei d'Enjudiciament Civil, al tractar les actuacions prèvies a la vista, en casos especials, establix expressament, en el seu apartat, que ?quan, a l'empara del que disposa el número 11 de l'apartat 1 de l'article 250, s'exerciten accions basades en l'incompliment d'un contracte d'arrendament financer [?], admesa la demanda el tribunal ordenarà el depòsit del bé l'entrega del qual es reclame. No s'exigirà caució al demandant per a l'adopció d'estes mesures cautelars, ni s'admetrà oposició del demandat a estes. Tampoc s'admetran sol·licituds de modificació o de substitució de les mesures per caució.  
  
A més del que disposa el paràgraf anterior, el secretari judicial emplaçarà el demandat per cinc dies perquè es persone en les actuacions, per mitjà de procurador, a fi d'anunciar la seua oposició a la demanda per alguna de les causes previstes en l'apartat 3 de l'article 444. Si el demandat deixa transcórrer el termini sense anunciar la seua oposició, o si pretén fonamentar-la en una causa no compresa en l'apartat 3 de l'article 444, es dictarà, sense més tràmits, una sentència estimatòria de les pretensions de l'actor. Contra la sentència que es dicte en els casos d'absència d'oposició a què es referixen els dos paràgrafs anteriors no s'interposarà cap recurs?.  
Per tant, per no haver-se anunciat per part de l'entitat demandada cap oposició a la demanda interposada per l'actora, és procedent dictar una sentència estimatòria en tots els aspectes sol·licitats per la part demandant.  
Tercer. Segons el que disposa l'article 394.1 de la Llei d'Enjudiciament Civil, les costes processals hauran de ser abonades per la part demandada, pel fet d'haver-se produït l'estimació íntegra de la demanda.  
Vistos els preceptes esmentats i els altres d'aplicació general i pertinent.  
Dispositiva  
Estime la demanda interposada per la procuradora senyora Pesudo Arenós, en nom i representació de la Caixa d'Estalvis de València, Castelló, Alacant, Bancaixa, done per resolt el contracte d'arrendament financer número 4584230779 el 8 de juny de 2006, subscrit entre esta i la mercantil Exclusivas Castillo-Torres, SL, i condemne esta última mercantil a la devolució immediata del vehicle industrial marca Iveco, model ML 100E18, amb número de xassís ZCFA1AD1202414174 i matrícula 7882DVR, així com al pagament de les costes causades.  
  
Notifiqueu esta resolució a les parts, així com que no és susceptible de cap recurs.  
Expediu el certificat d'esta sentència perquè siga unit a les actuacions i incorporeu l'original al llibre de sentències.  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge que l'ha dictada mentres celebrava audiència pública en el mateix dia de hui, de la qual cosa jo, el secretari judicial, en done fe.  
Nules, 6 de març de 2012.»  
  
I atés que s'ignora el parador del demandat, Exclusivas Castillo-Torres, SL, estenc este edicte perquè servisca de cèdula de notificació.  
  
  
Nules, 10 de febrer de 2012.- El secretari judicial: Salvador Pérez Ibáñez.